**S.W.O.T. analýza práce s mládežou na Slovensku[[1]](#footnote-1)**

Popis stavu:

* Historický kontext (ako to bolo pred rokom 1989)
* Dnešné postavenie práce s mládežou (zákon č.282/2008, štátne politiky mládeže – koncepcie, aktuálne do 2020, európska rovina, trendy)
* Subjekty pôsobiace v práci s mládežou

Existujúce inštitúcie, organizácie a inštitucionálne siete (IUVENTA/TCM, mládežnícke organizácie, CVČ, ICM, rady mládeže, nízkoprahy, študentské organizácie, dobrovoľnícke centrá, ŽŠR, ...)

* Aktuálna definícia (zo stratégie)

**SWOT podľa návrhu tematických oblastí stratégie:**

Kvalita práce s mládežou

**SILNÉ STRÁNKY**

* Dobrý ľudský potenciál v rámci pracovníkov s mládežou a školiteľov (aj mladých a mládežníckych vedúcich), s expertízou v oblastiach, v ktorej pôsobia.
* Aktívne občianske združenia detí a mládeže pokrývajúce rôznorodé oblasti (od sociálnej inklúzie, cez dobrovoľníctvo, participáciu, mobilitu až po tvorivosť a podnikavosť).
* Zapájanie sa organizácií a inštitúcií do medzinárodnej spolupráce (prenos know-how)
* Organizácie ktoré sú lídrom vo svojej oblasti na európskej úrovni (napr. Slovenský skauting, SDA, Domka, eRko, IUVENTA).
* Existujúce dobré príklady práce s mládežou (napr. KomPrax (prax vo vzdelávaní), spolupráca so samosprávou, dlhodobá systematická práca s mládežou, meranie dopadov a kvality...).
* Dobré príklady sieťovania a spolupráce v práci s mládežou medzi rôznymi subjektmi, ktoré sú si v určitých oblastiach navzájom blízke (napr. nízkoprahy a nadväzné služby na ne, resp. katolícke organizácie).
* Trend v zameraní sa na kvalitu práce s mládežou, nastavenie kritérií, meranie výstupov a dopadov, metodiky a pod. + existujúce príklady dobrej praxe.

**SLABÉ STRÁNKY**

* Nedostatok dôrazu / nedostatočné zapojenie MĽSNP.
* Práca s mládežou častejšie prispôsobená schopnostiam pracovníkov s mládežou ako potrebám mladých ľudí (cieľových skupín).
* Programy fungujúce často v zabehnutých koľajách, a nízka schopnosť sektora reagovať na nové trendy, meniace sa potreby mladých ľudí a aktuálne spoločenské trendy (napr. politická priorita - využívanie potenciálu práce s mládežou na podporu zamestnateľnosti mladých ľudí, resp. virtuálny on-line priestor intenzívne využívaný mladými nedostatočne pokrytý pri práci s mládežou).
* Nedostatočné (seba)hodnotenie kvality činností (ciele, metodika…) vo väčšine organizácií pôsobiacich v práci s mládežou.
* Nedokážeme odmerať/nemeriame dopady a výsledky práce s mládežou (a s tým súvisiaca neschopnosť organizácií v sektore „predať sa“).
* Chýbajúce všeobecne akceptované kritériá kvality v práci s mládežou.
* Nedostatočná udržateľnosť ľudských zdrojov (dobrovoľníkov, pracovníkov s mládežou, školiteľov) dobrovoľníci nemajú možnosť sa zamestnať (odíde dobrovoľník, skončí činnosť), kvalitní ľudia odchádzajú do iných sektorov (napr. vyššie platy).
* Prevládajúca klasická krúžková činnosť v CVČ orientovaná skôr na deti pod 15 rokov (nízka reaktívnosť na nové trendy a potreby).

**PRÍLEŽITOSTI**

* Možnosti mobility pracovníkov s mládežou – výmena know-how, cezhraničná spolupráca (možnosť inšpirovať sa dobrými príkladmi zo zahraničia).
* Narastajúci záujem zo strany škôl o spoluprácu so sektorom práce s mládežou.
* Existujúci systém asignácie 2% z daní, ktorý stále veľké množstvo ľudí nevyužíva.
* Narastajúci vplyv cirkevných organizácií /záujem/aktivita/ robia aktívne opatrenia – na získanie záujmu deti a mládeže, čoraz viac sa angažujú v oblasti prace s mládežou.
* Posilnené postavenie vplyvu IKT v oblasti mládeže – virtuálny priestor intenzívne využívaný mládežou a nedostatočne pri práci s mládežou.
* Rastúci tlak na miestnych a regionálnych poslancov aby presadzovali záujmy mládeže
* Snahy o zaradenie kvalifikácie pracovník s mládežou do Národnej sústavy kvalifikácií (aj do Národnej sústavy povolaní ako povolanie).
* Prebiehajúce rokovania s univerzitami (aby sa práca s mládežou začala vyučovať na vysokých školách, napríklad už existuje špecializácia na prácu s mládežou v rámci študijného programu sociálnej práce na PF UMB).
* Trend medzisektorovej i medzirezortnej spolupráce pri rozvíjaní osobnosti mladých ľudí a napĺňaní cieľov práce s mládežou a využívanie know how z iných sektorov (napr. od firiem, v spolupráci s rezortom práce, s formálnym vzdelávaním ...).
* Ochota súkromného sektora zdieľať svoje know how s mládežníckym sektorom (napríklad PR agentúry v propagácii aktivít).

**HROZBY**

* Nesprávne orientovaný záujem orgánov štátnej správy o kvalitu obsahu práce s mládežou (zameranie sa iba na kvantitatívne ukazovatele a pravidlá, nie na dopady napr. projekty ESF).
* Tlak na byrokratizáciu práce s mládežou (napr. formalizácia neformálneho vzdelávania).
* Príliš vysoké legislatívne požiadavky na organizácie pôsobiace v práci s mládežou (verejné obstarávanie, zdravotná služba, ochrana osobných údajov...), teda zvyšovanie požiadaviek bez podpory väčšími zdrojmi.
* Prehnané orientovanie sa na know-how zo zahraničia a nevyužívanie potenciálu dobrej praxe na Slovensku.

Vyjasnenie poslania práce s mládežou, úlohy jednotlivých subjektov a systematické opatrenia

**SILNÉ STRÁNKY**

* Podpora odboru mládeže MŠVVaŠ SR a IUVENTY pri tvorbe mládežníckej politiky na národnej úrovni reflektovať aktuálne trendy a tvoriť ich v dialógu s kľúčovými aktérmi a praktikmi z mládežníckeho sektora.
* Existujúci legislatívny rámec (Zákon č. 282/2008 Z. z, Stratégia SR pre mládež na roky 2014 - 2020, Správa o mládeži 2014, Koncepcie na úrovni viacerých krajov, či miest a obcí).
* Široká ponuka krúžkov CVČ pre deti (najmä do 15 rokov).
* Realizované výskumy/prieskumy (dostupné dáta, informácie, poznatky o mládeži).
* Existujúce zdroje na prácu s mládežou v rámci systému finančnej podpory Programy pre mládež (vhodne nastavený program PODPORA MO, najmä viacročné financovanie, jasnosť kritérií, zameranie na kvalitu).

**SLABÉ STRÁNKY**

* Chýbajúce všeobecne akceptované kritériá kvality v práci s mládežou.
* Nedostatočné ľudské zdroje samospráv zodpovedných za mládež (vrátane legislatívneho usmernenia, pomenovania ich kvalifikácie a úloh, ktoré majú na starosti).
* Výkon a obsah činnosti CVČ je v rámci MŠVVaŠ ovplyvňovaný dvomi sekciami (patria pod regionálne školstvo ako školské zariadenia a robia aj prácu s mládežou) a z toho vyplývajúce skutočnosti, napr. nesúlad medzi vyhláškou a financovaním CVČ (financie sú iba na mládež do 15 rokov, ale pracovať by mali s mládežou do 30 rokov – diskriminácia podľa veku).
* Nedostatočná udržateľnosť ľudských zdrojov (dobrovoľníkov, pracovníkov s mládežou, školiteľov) dobrovoľníci nemajú možnosť sa zamestnať (odíde dobrovoľník a skončí činnosť, ktorú vykonával), kvalitní ľudia odchádzajú do iných sektorov (napr. vyššie platy).
* Vysoká závislosť niektorých organizácií na určitých zdrojoch (malá udržateľnosť, ale nie len z dôvodu financií).
* Dlhodobý trend znižovania objemu finančných prostriedkov alokovaných na prácu s mládežou zo strany štátu, krátkodobosť finančných dotácií (na rok) a viazanie dotácií na rozpočtový rok (a tým pádom financie na daný kalendárny rok dostávajú organizácie neskoro).
* Nejasné vymedzenie úloh a kompetencií v práci s mládežou na všetkých troch úrovniach v praxi (národnej, regionálnej a miestnej) a s tým súvisiaca nerovnomernosť a nejasnosť vo financovaní.
* Nedostatok priestoru pre mladých ľudí spolurozhodovať (vrátane dialógu medzi samosprávami a mladými ľuďmi) resp. nefunkčnosť systémov na to zameraných napr. žiackych školských rád a mládežníckych parlamentov.
* Slabá infraštruktúra na podporu neformálnych skupín (aby vedeli kam ísť, kde im poradia, nasmerujú ich ako získať zdroje, priestory...).
* Nástroje mládežníckej politiky nevznikajú za dostatočnej spolupráce so všetkými relevantnými partnermi (napríklad národné projekty ESF).
* Nejasne vyhodnocovaný a komunikovaný prínos politík a ich nástrojov
* Práca s mládežou zachytáva pomerne malú časť mládeže, najmä zo skupiny nad 15 rokov (zapojené iba niektoré skupiny, všeobecne sa pohybujeme na hranici pod 20 %) čo čiastočne ovplyvňuje aj slabá informovanosť o možnostiach kde a ako sa zapojiť.
* Prevládajúca klasická krúžková činnosť v CVČ orientovaná skôr na deti pod 15 rokov (nízka reaktívnosť na nové trendy a potreby).

**PRÍLEŽITOSTI**

* Otvorenosť MPSVaR SR a ÚPSVR spolupracovať so sektorom práce s mládežou pri riešení otázok zamestnateľnosti mladých ľudí.
* Predsedníctvo Slovenska v Rade EÚ v roku 2016.
* Existujúci systém štruktúrovaného dialógu s mladými ľuďmi na úrovni EÚ (a rozvíjajúci sa aj na národnej úrovni).
* Rastúci tlak na miestnych a regionálnych poslancov aby presadzovali záujmy mládeže.
* Veľké množstvo mladých ľudí do 30 rokov (takmer 2 mil.) z čoho väčšina je neorganizovaná.
* Aktuálny vzdelávací systém čelí čoraz väčším výzvam, je čoraz viac kritizovaný a je tu potreba systémových zmien. To umožňuje zmeny, aby reflektoval reálne potreby a dokázal na ne dostatočne reagovať (mladý človek v centre záujmu).
* Snahy o zaradenie kvalifikácie pracovník s mládežou do Národnej sústavy kvalifikácií (aj do Národnej sústavy povolaní ako povolanie).
* Prebiehajúce rokovania s univerzitami (aby sa práca s mládežou začala vyučovať na vysokých školách, napríklad už existuje špecializácia na prácu s mládežou v rámci študijného programu sociálnej práce na PF UMB).
* Trend medzisektorovej i medzirezortnej spolupráce pri rozvíjaní osobnosti mladých ľudí a napĺňaní cieľov práce s mládežou a využívanie know how z iných sektorov (napr. od firiem, v spolupráci s rezortom práce, s formálnym vzdelávaním ...).
* Naďalej pripravovať novelu zákona č. 282/2008 Z. z. o podpore práce s mládežou.

**HROZBY**

* Veľký rozdiel medzi vidiekom a mestom ohľadne možností pre mladých ľudí.
* Riziko dvoch koľají (že vytvoríme 2 paralelné systémy a nie jeden spoločný) – štátny, regulovaný, podporovaný, viac závislý a neštátny, viacej nezávislý a reagujúci na záujmy a potreby „zdola“, ktoré sa nebudú vzájomne dopĺňať (napr. štátny bude uzavretý a nebudú sa zdroje využívať na podporu neštátnych organizácií a iných miestnych iniciatív).
* Hrozba centralizovaného systému, ktorý nerešpektuje miestne a lokálne špecifiká a potreby (napr. vzatie späť kompetencií aj financií obciam a riešenie otázky z centrálnej úrovne).
* Systém nebude dostatočne flexibilný, aby reagoval na špecifiká prichádzajúcej generácie mladých ľudí, ktorú ešte nepoznáme.
* Nesprávne orientovaný záujem orgánov štátnej správy o kvalitu obsahu práce s mládežou (zameranie sa iba na kvantitatívne ukazovatele a pravidlá, nie na dopady napr. projekty ESF).
* Naplánovanú udržateľnosť novej generácie projektov ESF sa nepodarí previesť do praxe (napr. pre závislosť na zmene legislatívy) a tým pádom neprinesie požadovanú systémovú zmenu po ich ukončení.
* Nereflektovanie potrieb/záujmov mladých ľudí pri tvorbe legislatívy, politík, pravidiel či podporných nástrojov zodpovednými inštitúciami.
* Tlak na byrokratizáciu práce s mládežou (napr. formalizácia neformálneho vzdelávania).
* Príliš vysoké legislatívne požiadavky na organizácie pôsobiace v práci s mládežou (verejné obstarávanie, zdravotná služba, ochrana osobných údajov...), teda zvyšovanie požiadaviek bez podpory väčšími zdrojmi.
* Otázky mládeže sú nízkou prioritou na úrovni samospráv - starostlivosť o mládež je originálna kompetencia samospráv (záleží to od ich „dobrej“ vôle, či a akú jej formu podporia).
* Zánik tradičných organizácií nebude vykompenzovaný vznikom a podporou nových (napr. CVČ zmenou financovania od 2013).
* Klientelistické prostredie, malý záujem o transparentnosť rozdeľovania zdrojov.
* Nerealistické očakávania, že práca s mládežou vyrieši dôležité sociálne problémy týkajúce sa mladých ľudí (aktuálne nezamestnanosť).

Financovanie práce s mládežou

**SILNÉ STRÁNKY**

* Existujúce zdroje na prácu s mládežou v rámci systému finančnej podpory Programy pre mládež (a vhodne nastavený program PODPORA MO, najmä viacročné financovanie, jasnosť kritérií, zameranie na kvalitu).

**SLABÉ STRÁNKY**

* Prostriedky samospráv alokované podľa počtu mladých ľudí nie sú účelovo viazané na prácu s mládežou a kontrola ich využívania je nedostatočná a je nízka transparentnosť v ich využívaní.
* Nízka dlhodobá finančná udržateľnosť organizácií pracujúcich s mládežou, ktoré nie sú zriadené samosprávou (nedostatok financií na inštitucionálnu podporu).
* Dlhodobý trend znižovania objemu finančných prostriedkov alokovaných na prácu s mládežou zo strany štátu, krátkodobosť finančných dotácií (na rok) a viazanie dotácií na rozpočtový rok (a tým pádom financie na daný kalendárny rok dostávajú organizácie neskoro).
* Slabá infraštruktúra na podporu neformálnych skupín (aby vedeli kam ísť, kde im poradia, nasmerujú ich ako získať zdroje, priestory...).

**PRÍLEŽITOSTI**

* Existujúci systém asignácie 2% z daní, ktorý stále veľké množstvo ľudí nevyužíva.
* Rastúci objem prostriedkov prostredníctvom individuálneho darcovstva.
* Otvorenosť donorov a nadácií (súkromných zdrojov) podporujúcich aktivity pre mládež spolu komunikovať a koordinovať sa (aby sa nefinancovali z rôznych zdrojov tie isté aktivity).
* Prichádza nová generácia programov ESF - (napr. aj Záruky pre mladých).
* Zmena financovania CVČ (aktuálna väčšia flexibilita samospráv vo využívaní zdrojov pôvodne určených iba na CVČ).
* Pripravené grantové Programy pre mládež MŠVVaŠ SR, Komunita mladým a Dôkazy o mladých (zatiaľ bez finančného krytia).

**HROZBY**

* Finančná nestabilita 3. sektora.
* Príliš vysoké legislatívne požiadavky na organizácie pôsobiace v práci s mládežou (verejné obstarávanie, zdravotná služba, ochrana osobných údajov...), teda zvyšovanie požiadaviek bez podpory väčšími zdrojmi.

Viditeľnosť a uznávanie práce s mládežou

**SILNÉ STRÁNKY**

* Trend zlepšovania postavenia práce s mládežou (vrátane zviditeľňovania a uznávania rôznych aspektov PSM (napr. Deklarácia o uznávaní prínosu NFV v PSM).

**SLABÉ STRÁNKY**

* Nedokážeme odmerať/nemeriame dopady a výsledky práce s mládežou (a s tým súvisiaca neschopnosť organizácií v sektore „predať sa“).
* Nejednotná komunikácia za sektor navonok – nedostatočná spoločná advokácia.
* Nedostatočné reflektovanie potrieb/záujmov mladých ľudí pri tvorbe legislatívy, politík, pravidiel či podporných nástrojov zodpovednými inštitúciami.
* Nejasne vyhodnocovaný a komunikovaný prínos politík a ich nástrojov.
* Nízke povedomie o širšom kontexte práce s mládežou ľudí pôsobiacich v sektore (výskumov, trendov, histórie...).
* Otázky mládeže sú nízkou prioritou na úrovni samospráv - starostlivosť o mládež je originálna kompetencia samospráv (záleží to od ich „dobrej“ vôle či a akú jej formu podporia).
* Práca s mládežou zachytáva pomerne malú časť mládeže, najmä zo skupiny nad 15 rokov (zapojené iba niektoré skupiny, všeobecne sa pohybujeme na hranici pod 20 %) čo čiastočne ovplyvňuje aj slabá informovanosť o možnostiach kde a ako sa zapojiť.

**PRÍLEŽITOSTI**

* Veľké množstvo mladých ľudí (takmer 2 mil.) z čoho väčšina je neorganizovaná.
* Rast významu dobrovoľníctva (možnosť asignácie 3%, dobrokarta...).
* Zvyšovanie povedomia o význame neformálneho vzdelávania v práci s mládežou a jeho uznávanie (napríklad „Deklarácia“ – viď silné stránky).

**HROZBY**

* Neporozumenie konceptu práce s mládežou v skupine „dôležití dospelí“ (politici, úradníci, rodičia, médiá a ďalší, ktorých sa dotýka problematika mládeže).
* Nízky záujem kanálov blízkych mladým ľuďom (portály, médiá…), ale aj všeobecne médií o tému práce s mládežou a tým pádom nízke povedomie o prínose práce s mládežou v spoločnosti.
* Otázky mládeže sú nízkou prioritou na úrovni samospráv - starostlivosť o mládež je originálna kompetencia samospráv (záleží to od ich „dobrej“ vôle či a akú jej formu podporia).
* Medializácia nie len „dobrých vecí“ ale až využívanie a manipulácia mladých ľudí (bulvarizácia) za účelom propagácie práce s mládežou cez „senzácie“ – napr. projekt 9.A.
* Nerealistické očakávania, že práca s mládežou vyrieši dôležité sociálne problémy týkajúce sa mladých ľudí (aktuálne nezamestnanosť).

Ďalšie oblasti

**SILNÉ STRÁNKY**

* Aktivizovaná veľká skupina mladých ľudí aj pracovníkov s mládežou s potenciálom a pribúdajúce neformálne zoskupenia i novovznikajúce občianske združenia v oblasti práce s mládežou.
* Oblasť práce s mládežou vyniká vysokým podielom zapojenia dobrovoľníkov do svojich aktivít.

**SLABÉ STRÁNKY**

* neboli označené

**PRÍLEŽITOSTI**

* Silnejúci pozitívny postoj k miestu odkiaľ mladí ľudia pochádzajú (resp. kde žijú).
* Existencia start-upov a ich aktuálny „boom“ – príležitosť pre mladých podporiť ich nápady a pomôcť s ich nasmerovaním (menej chýb vďaka mentoringu a radám skúsených čo významne zvyšuje šancu na úspech).
* Aktuálny vzdelávací systém čelí čoraz väčším výzvam, je čoraz viac kritizovaný a je tu potreba systémových zmien. To umožňuje zmeny aby reflektoval reálne potreby a dokázal na ne dostatočne reagovať (mladý človek v centre záujmu).
* Generačná výmena v spoločnosti, hlavnú úlohu v spoločnosti začína preberať generácia Y (digitálne zdatnejší, s jazykovou vybavenosťou, vychovaní najmä v demokracii, už aj so skúsenosťou z „novodobej“ práce s mládežou).

**HROZBY**

* Tlak spoločnosti na individualizmus a vytráca sa tímovosť – (atomizácia spoločnosti – zameranie sa iba na svoje vlastné potreby a záujmy a prehliadanie iných).
* Vysoká miera mladých ľudí uvažujúcich o odchode do zahraničia („odliv mozgov“).
* Stále prevládajúci postoj spoločnosti k mladým ako k možnému problému, ktorému treba predchádzať, než potenciálu, ktorý treba rozvíjať, z čoho pramení aj neakceptácia názorov mladých dospelými a nedostatočný priestor a podpora pri zapájaní sa do fungovania spoločnosti.
* Prehltenosť informáciami, mladí ľudia sa v nich ťažko orientujú a tie určené pre nich (z oblasti práce s mládežou) sa stratia.
* Daná cesta niekým iným – mladí ľudia si nemôžu zvoliť sami.
* Orientácia spoločnosti na výkon, výsledok a nie na cestu, proces – očakávanie rýchlych a jasných výsledkov aj v práci s mládežou.
* Rozvoj/dominancia IKT technológie – zahltenie informáciami (virtuálny smog) odcudzenie (život vo virtuálnom svete).
* Narastajúca apatia (napr. klesajúca dôvera k tradičnej zastupiteľskej demokracii) až radikalizácia mladých ľudí (silnejúce extrémistické skupiny a ich vplyv na mladých ľudí).
* Nenapĺňanie základných potrieb mladých ľudí (napr. musia ísť brigádovať a nemôžu si dovoliť zapájať sa do aktivít práce s mládežou).
1. Vytvorená 31.3.2015 členmi expertnej skupiny pre tvorbu Koncepcie rozvoja práce s mládežou na roky 2015 – 2021 a doplnená na základe konzultácií v regiónoch západného, stredného a východného Slovenska.

 [↑](#footnote-ref-1)